**NOTA INFORMATIVĂ**

**la proiectul Hotărârii Guvernului „Cu privire la aprobarea modificărilor ce se operează în Hotărârea Guvernului nr.246 din 8 aprilie 2010”**

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul Hotărîrii Guvernului „**Cu privire la aprobarea modificărilor ce se operează în Hotărârea Guvernului nr.246 din 8 aprilie 2010**” a fost elaborat de către Ministerul Finanțelor.  |
| 1. **Condițiile ce au impus elaborarea proiectului de act normativ și finalitățile urmărite**
 |
| Un aspect esențial care a condus la elaborarea prezentului proiect de act normativ constituie actualizarea Listei proiectelor de asistență tehnică în derulare, care cad sub incidența tratatelor internaționale pentru aplicarea scutirilor la impozitul pe venit, accize, taxele vamale, taxele pentru efectuarea procedurilor vamale, taxele pentru mărfurile care, în procesul utilizării, cauzează poluarea mediului, precum şi a scutirii de TVA cu drept de deducere pentru mărfurile și serviciile destinate acestora și a Listei împrumuturilor și granturilor acordate Guvernului Republicii Moldova sau acordate cu garanție de stat, din contul împrumuturilor acordate de organismele financiare internaționale (inclusiv din cota-parte a Guvernului), din contul granturilor acordate instituțiilor finanțate de la buget, destinate realizării proiectelor de asistență investițională, din contul cărora vor fi importate, plasate în admitere temporară sau achiziționate mărfuri (lucrări, servicii) scutite de accize, plata taxei vamale, a taxei pentru efectuarea procedurilor vamale, a taxei pentru mărfurile care, în procesul utilizării, cauzează poluarea mediului, scutite de TVA cu drept de deducere.Astfel, se propune spre completare Anexa nr.1 și Anexa nr.2 din Hotărârea Guvernului nr.246 din 8 aprilie 2010, în contextul asigurării demarării unor noi proiecte de asistență externă pe teritoriul Republicii Moldova, precum și excluderea proiectelor finalizate.Intrarea în vigoare a acestei Hotărâri prin derogare de la art.56 alin. (1) „actele normative intră în vigoare peste o lună de la data publicării în Monitorul Oficial al Republicii Moldova sau la data indicată în textul actului normativ” din Legea cu privire la actele normative nr.100 din 22 decembrie 2017, este necesară prin prisma evitării tergiversării importului bunurilor/serviciilor necesare bunei implementări a proiectelor de asistență externă, care se află în plin proces de demarare.  |
| 1. **Fundamentarea economico-financiară**
 |
| Adoptarea proiectului de Hotărâre nu va implica cheltuieli financiare suplimentare asupra bugetului public național.  |
| 1. **Avizarea și consultarea publică a proiectului**
 |
| În vederea respectării prevederilor Legii nr.239/2008 privind transparența în procesul decizional, proiectul Hotărârii Guvernului va fi plasat pe pagina web oficială a Ministerului Finanțelor, la compartimentul Transparență Decizională.  |

**MINISTRU Octavian ARMAȘU**